Tiada patik tahu tuanku, orang yang membuangkan patik ini," la berkata-kata itu, suaranya itu pun putus-putus asa, sebab menahani sedihnya itu seraya ia berpikir dalam hatinya, "Jikalau aku berkata benar, baik kalau dipercayai oleh baginda kataku itu, jikalau tiada, jadi makinlah bertambah-tambah malu aku dan dikata aku ini mengada-ada." Maka makin sangat ia menangis itu, maka terlalulah belas hati baginda mendengar kata Mara Karmah, maka lalu baginda berbangkit memeluk Mara Karmah itu, seraya bertitah, "Berkata benarlah, tuan!, sambil ia menangis.